stanford-oval/wikipedia huggingface dataset:
לוחית רישוי
היסטוריה

לוחיות רישוי לכלי רכב עתיקות כמעט כימי כלי הרכב הממונעים. לוחיות הרישוי הראשונות הופיעו בתקופת המעבר מהסוס ככלי התחבורה העיקרי אל הרכב הממונע. ב-14 באוגוסט 1893, בפריז, בירת צרפת, הונהגו לראשונה לוחות רישוי. גרמניה הנהיגה זאת ב-1896 והולנד הייתה המדינה הראשונה שבה הייתה חובת לוחית רישוי, החל משנת 1898. בתחילה זה נקרא "היתר נהיגה". לוחיות הרישוי הראשונות מוספרו החל מן המספר 1. ב-8 באוגוסט 1899 הגיע ספרור הלוחיות בהולנד למספר 168. ב-15 בינואר 1906, כאשר החליטו ההולנדים לשנות את שיטת ספרור לוחיות הרישוי, הונפקה לוחית מספר 2065.
בארצות הברית, שבה כל מדינה מנפיקה לוחיות רישוי משלה, הייתה מדינת ניו יורק הראשונה לדרוש לוחיות רישוי לכלי הרכב וזאת החל משנת 1901. בשנים הראשונות לא הנפיקו רוב המדינות את לוחיות הרישוי ובעלי כלי הרכב היו חייבים לדאוג ליצור את הלוחיות בעצמם. מדינות מסצ'וסטס ומערב וירג'יניה היו הראשונות להנפיק את לוחיות הרישוי בשנת 1903. לוחיות הרישוי הראשונות נעשו מחרסינה אפויה על לוחית ברזל, או מקרמיקה, דבר שהפך את הלוחיות לשבירות מאוד. היום שרדו רק לוחיות רישוי מעטות מאותם ימים. בחלוף הימים השתמשו בחומרים שונים לייצור לוחיות רישוי, בהם קרטון, עור, פלסטיק ובתקופת מלחמת העולם השנייה נעשו לוחיות רישוי מנחושת ומפולי סויה דחוסים.
לוחיות הרישוי הראשונות היו בגדלים שונים ובצורות שונות, בין מדינה אחת לאחרת. בשנת 1957 הוחלט על תקן אחיד של לוחיות רישוי, בעקבות הסכמים בין יצרני כלי הרכב לבין הממשלות של המדינות השונות וארגוני תקינה בינלאומיים. על אף שקיימים מספר יוצאי דופן מועטים עד היום, באופן כללי הוסכם על שלושה תקנים בסיסיים ללוחיות רישוי:
לוחיות ברוחב 300 מ"מ ובגובה 150 מ"מ (12 אינץ' רוחב ו-6 אינץ' גובה) – נהוגות בצפון אמריקה וביפן.
לוחיות ברוחב 520 מ"מ ובגובה 110 או 120 מ"מ – נהוגות באירופה, אמריקה הדרומית, ורוב המדינות באפריקה ואסיה.
לוחיות ברוחב 372 מ"מ ובגובה 135 מ"מ – נהוגות באוקיאניה.
לוחיות רישוי אישיות ומיוחדות

בחלק ממדינות העולם, ניתן לקבל תמורת תשלום נוסף לוחיות רישוי אישיות, אשר מספר הרישוי נעשה בהתאם לדרישות בעל הרכב. לדוגמה, מספר הרישוי עשוי להכיל את האותיות "MY TOY" ("הצעצוע שלי"). בדרך כלל, אין מתירים להזמין לוחיות רישוי המכילות קללות, גסויות או התבטאויות פוגעניות. כמו כן, כל לוחית רישוי חייבת להיות ייחודית. קיימות מדינות בהן חובבי רדיו יכולים לבחור לוחית רישוי עליה סימן הקריאה הייחודי של החובב, זאת במחיר נמוך ממחיר לוחית רישוי ייחודית.
בארצות הברית, בקנדה ובאוסטרליה, יכולים בעלי רכב אף להזמין לוחיות רישוי בעלות עיצוב ייחודי. באלה מספר הרישוי נקבע על ידי הרשות אולם עיצוב הלוחית שונה מן העיצוב האחיד. ההכנסות מהזמנת לוחיות רישוי ייחודיות מוקדשות בדרך כלל לארגוני צדקה שונים. כך למשל בקליפורניה ניתן להזמין לוחית רישוי של יוסמיטי או לוחית זנב הלווייתן, שההכנסות מרכישתן מוזרמות לארגונים לשימור ערכי סביבה וטבע.
בבריטניה קיימת תעשייה משגשגת של לוחיות רישוי אישיות, עם מספר גדול של סוכנים המתמחים במציאת לוחיות רישוי מיוחדות. מחיר השיא העולמי הנוכחי ללוחית רישוי נקבע באבו דאבי בשנת 2008, אז נמכרה לוחית רישוי בעלת הספרה "1" במחיר של 8.41 מיליון יורו במכירה פומבית.
לוחיות רישוי אישיות ומיוחדות > לוחיות רישוי אסורות ופוגעניות

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה.
קיימים צירופי מספרים מסוימים האסורים ברישום על ידי רשויות הרישוי. לרוב הכוונה לצירופים המרכיבים מסר שעלול לפגוע באנשים, בין אם בכוונה תחילה ובין אם לאו. צירופים העלולים להיחשב פוגעניים משתנים ממדינה למדינה. בממלכה המאוחדת נכללים בין היתר מספרים בעלי משמעויות לוואי מיניות כגון BO11 LUX ו-BLO4 JOB. ה-Driver and Vehicle Licensing Agency מחזיקה ברשימות שחורות של צירופי מספרים/אותיות אפשריים במטרה למנוע זאת. חלק מהלוחיות האסורות נוגעות לעניינים דתיים: לדוגמה, בניו ג'רזי גילתה אישה שנאסר עליה לרשום את הלוחית 8THIEST, אך הרישום BAPTIST הותר. רישום "ATHE1ST" דומה נפסל בשנת 2013. לימים בוטלו שני האיסורים. במניטובה הוחרמה לוחית ועליה הרישום "ASIMIL8" בטענה לפגיעה תרבותית במקומיים.
ראו גם

לוחית רישוי של הרשות הפלסטינית
הערות שוליים

↑  https://he.quora.com/מה-אומרת-לוחית-רישוי-עם-כיתוב-במבחן
↑  תוכנית מספר 73 של מכסחי המיתוסים, תוצאות הבדיקות.
↑  Scandalul plăcuțelor. De la Bibescu a plecat totul! El a avut primul număr preferențial din România: ”0”. Prefectura Capitalei i-a dat ”prin spate” bucata de metal (ברומנית)
| --- | --- |
בקרת זהויות :  NLI: 987007295712905171  GND: 1060408449  LCCN: sh85010163  NDL: 00574687  NKC: ph398846 
לוחית רישוי בהזמנה אישית עם הכיתוב "תודה ישו"
לוחית רישוי בהזמנה אישית עם הכיתוב "ברוקלין OG- original gangster- "פושע מקורי""
לוחית רישוי אישית לרכב מסחרי קל באילינוי
אוסף לוחיות רישוי על בית בנובה סקוטיה
לוחית רישוי בהזמנה אישית
לב ברג

| --- | --- |

 לידה:  14 במרץ 1876 טיגינה, האימפריה הרוסית 
 פטירה:  24 בדצמבר 1950 (בגיל 74) קומארובו, רוסיה 
 ענף מדעי:  גאוגרפיה, ביולוגיה
 מקום מגורים:  האימפריה הרוסית, ברית המועצות
 מקום קבורה:  ליטרטורסקיה מוסטקי 
 מקום לימודים:  האוניברסיטה הקיסרית של מוסקבה (1898)  אוניברסיטת מוסקבה (1898) 
 מנחה לדוקטורט:  וסילי דוקוצ'ייב 
 מוסדות:  Zoological Institute RAS (1934–24 בדצמבר 1950)  Zoological Institute RAS (1904–1913)  החברה הגאוגרפית הרוסית (1940–1950)  האוניברסיטה הקיסרית של סנקט פטרבורג 
 תלמידי דוקטורט:  Anatoly Isachenko, Ivan Fedorovich Pravdin, Petro Pavlov 
 פרסים והוקרה:  פרס סטלין (1951)  מדליית קונסטנטין  מדליה לגבורת העמל במלחמת המולדת הגדולה 1941–1945  מדליה על הגנת לנינגרד  עיטור הדגל האדום של העמל  מדען כבוד של ברית המועצות 
 צאצאים:  Raisa Berg 
 הערות:  יהודי
 תרומות עיקריות
 עבודות רבות בנושא גאוגרפיה, ביולוגיה ותורת האבולוציה.
 
לֶב סֶמיונוביץ' בֶּרג (ברוסית: Лев Семёнович Берг;‏ 14 במרץ 1876 – 24 בדצמבר 1950) היה גאוגרף וזואולוג יהודי ששירת כנשיא "החברה הגאוגרפית הסובייטית" בשנים 1940–1950.
חייו

לב ברג נולד בעיר בנדרי שבבסרביה, האימפריה הרוסית (כיום נקראת טיגינה ומצויה בטרנסניסטריה). בשנים 1885–1894 למד בגימנסיה בקישינב וסיים את לימודיו בה עם מדליית זהב. בשנת 1894 הוא התנצר, והדבר אִפשר לו המשך הלימודים וקידום הקריירה המקצועית. בשנת 1894 החל ללמוד באוניברסיטת מוסקבה, ועם סיום לימודיו מונה למנהל אזורי הדגה בימת אראל והסביבה.
בשנים 1913–1914 היה פרופסור לאיכתיולוגיה במכון לחקלאות במוסקבה, ובשנים 1916–1950 היה פרופסור באוניברסיטת סנקט פטרבורג.
במהלך חייו פרסם עבודות רבות בתחומים גאוגרפיה, ביולוגיה ותורת האבולוציה. בשנת 1922 פרסם ספר על תורת האבולוציה ((Berg, L. S. Nomogenes ili evolutsia na osnove zakonomernostey. Trudy geograficheskogo instituta. T. 1. Petersburg: Gos. Izd 1922).
שהייתה במחלוקת מספר שנים ובסוף הוזנחה.
נפטר בשנת 1950 בלנינגרד.
לונג איילנד נטס

לונג איילנד נטס (באנגלית: Long Island Nets) היא קבוצת כדורסל מלונג איילנד שבניו יורק, המשחקת בליגת הפיתוח של ה-NBA. הקבוצה הוקמה בשנת 2016 ומסונפת לקבוצת ברוקלין נטס מליגת ה-NBA.
היסטוריה

ב-5 ביוני 2015 הודיעה קבוצת ה-NBA ברוקלין נטס על כוונתה להקים קבוצת בת בליגת הפיתוח, וב-5 בנובמבר פרסמה כי הגיעה להסכם עם ליגת הפיתוח על הקמת קבוצת "לונג איילנד נטס". עוד פורסם כי אולמה הביתי של הקבוצה יהיה נסאו וטרנס קולוסיאום אשר באי לונג איילנד, אותו אולם בו שיחקה ניו ג'רזי נטס בתקופתה בליגת ה-ABA. בעונתה הראשונה בליגה אירחה לונג איילנד את משחקיה הביתיים בברקליס סנטר, אולמה של ברוקלין נטס, בשל שיפוצים בנסאו קולוסיאום.
ב-15 באפריל 2016 מונה רונלד נורד למאמן הראשי של הקבוצה. בעונתה הראשונה רשמה הקבוצה מאזן ניצחונות 17–33 (34%), וסיימה במקום העשירי באזור המזרחי. בעונה הבאה שיפרו הנטס את מאזנם ל-27–23, אך שוב נשארו מחוץ לפלייאוף. בעונת 2018/2019 הפסידו הנטס מול ריו גראנדה ואלי וייפרס בסדרת גמר הליגה, בתוצאה 1–2.
עונה לאחר עונה

| עונה | מיקום | נ' | ה' |  % | פלייאוף |
| --- | --- | --- | --- | --- | --- |
לונג איילנד נטס
| 2016/17 | 10 | 17 | 33 | 34 | – |
| 2017/18 | 7 | 27 | 23 | 54 | – |
| 2018/19 | 1 | 34 | 16 | 68 | ניצחון בסיבוב הראשון (ראפטורס) 112-99 ניצחון בגמר המזרח (לייקלנד) 108-106 הפסד בגמר הליגה (ריו גראנדה ואלי) 1-2 |
| 2019/20 | 11 | 19 | 23 | 45.2 | העונה בוטלה בעקבות מגפת הקורונה |
| 2020/21 | 10 | 7 | 8 | 46.7 | – |
| 2021/22 | 6 | 18 | 15 | 54.5 | הפסד בסיבוב הראשון (דלאוור) 116-133 |
| סה"כ עונה סדירה | סה"כ עונה סדירה | 122 | 118 | 50.8 |  |
| סה"כ פלייאוף | סה"כ פלייאוף | 3 | 3 | 50 |  |
הערות שוליים

↑  Brooklyn Nets Purchase NBA Development League Team, באתר הרשמי של הקבוצה, 6 בנובמבר 2015
↑  Long Island Nets Unveil Logo And Uniform For Inaugural Season, באתר הרשמי של הקבוצה, 4 במרץ 2016
↑  BROOKLYN NETS NAME RONALD NORED HEAD COACH OF LONG ISLAND NETS, באתר הרשמי של הקבוצה, 15 באפריל 2016
| 0 | 1 | 2 | 3 | 4 | 5 |
| --- | --- | --- | --- | --- | --- |
קבוצות ליגת הפיתוח של ה-NBA
| האזור המזרחי | האזור המזרחי | האזור המזרחי | האזור המערבי | האזור המערבי | האזור המערבי |
| אוסיאולה מג'יק | דלאוור בלו קואוטס | מוטור סיטי קרוז | אוסטין ספרס | ממפיס האסל | סן דייגו קליפרס |
| אינדיאנה מאד אנטס | וינדי סיטי בולס | מיין סלטיקס | אוקלהומה סיטי בלו | סאות' ביי לייקרס | סנטה קרוז ווריורס |
| ברמינגהאם סקוואדרון | ויסקונסין הרד | קולג' פארק סקייהוקס | איווה וולבס | סו פולס סקייפורס | קפיטנס דה סיודד דה מקסיקו |
| גרינסבורו סווארם | וסטצ'סטר ניקס | קליבלנד צ'ארג' | ואלי סאנס | סולט לייק סיטי סטארס | ריו גראנדה ואלי וייפרס |
| גרנד ראפידס גולד | לונג איילנד נטס | קפיטל סיטי גו-גו | טקסס לג'נדס | סטוקטון קינגס | ריפ סיטי רמיקס |
| גרנד ראפידס גולד | לונג איילנד נטס | ראפטורס 905 | טקסס לג'נדס | סטוקטון קינגס | ריפ סיטי רמיקס |
לואה (עיר)

לואה (Luqa או חאל לואה Ħal Luqa) היא עיר הממוקמת במרכזו של האי מלטה במלטה. בשנת 2005 התגוררו בעיר 6,208 תושבים, ושטחה הוא 6.28 קמ"ר. בלואה ממוקם נמל התעופה הבינלאומי של מלטה, נמל התעופה היחיד במדינה לטיסות נוסעים וכן מרכז מטאורולוגי, ובכך עיקר פרסומה. משמעות שמה של העיר הוא עץ צפצפה במלטית.
היסטוריה

בשטחה של לואה נמצאו מספר שרידים מתקופת האבן החדשה, תקופת הברונזה ומהתקופה הרומית, אך למעט מספר קברים, הם הושמדו בעת פיתוחה של העיר במאה ה-20. בימי הביניים הייתה לואה כפר קטן ובשנים 1419–1420 התגוררו בה ובסביבתה 160 איש בלבד, רובם חקלאיים ובנאים. בשנת 1492 כבר נצבה בכפר קפלה קטנה שהוקדשה לאנדראס הקדוש, הקדוש המגן של לואה עד היום, וזו הוחלפה בכנסייה גדולה יותר בין השנים 1539–1542. ב-15 ביוני 1636 הייתה העיר לרובע כנסייתי, ועשור שנים לאחר מכן, ב-1646, כבר התגוררו בה 1,082 תושבים. הכנסייה הקיימת הוחלפה בכנסייה שלישית שהוקמה בין 1670 ל-1686, והורחבה בין 1693 ל-1737. בשנת 1676 צנחה אוכלוסיית העיר באופן קיצוני בשל מגפת הדבר שפקדה את מלטה, אך מאז 1830 היא גדלה באופן הדרגתי.
בין השנים 1937–1940 הוקם נמל התעופה בלואה, והצטרף לשני שדות התעופה האחרים באי - האחד בטא' אלי צפונית-מערבית ללואה, והאחר בחאל פאר דרומית-מזרחית לה. שלושת השדות ספגו הפצצות אוויריות כבדות במהלך מלחמת העולם השנייה, ולואה חרבה לחלוטין. גם כנסיית הרובע נהרסה, אך נבנתה מחדש בין השנים 1945–1954, והוקדשה מחדש ב-26 בספטמבר 1962. הנמל התופס את רוב שטחה של העיר, ביסס את מעמדו כנמל התעופה המרכזי במדינה עם הקמת טרמינל נוסעים חדש ב-1958 ועם סגירתם של שני השדות האחרים. הוא משמש כמקור תעסוקה, ומשרדי אייר מלטה, חברת התעופה הלאומית של מלטה, שוכנים בו.
העיר כיום

בכל שנה נחגגת הפסטה המקומית ביומו של אנדראס הקדוש, החל ביום ראשון הראשון של חודש יולי (יום החג של הקדוש על פי הכנסייה הקתולית הוא ה-30 בנובמבר). צלב אנדראס הקדוש מופיע בסמלה של העיר, וסיסמתה היא "אורס פרוספיקיו" ("Oras Prospicio" - "צופה בים" בלטינית), למרות שהעיר איננה גובלת בו.
הערות שוליים

↑  האתר הרשמי
↑  ENVIRONMENT PROTECTION ACT
| --- | --- |
בקרת זהויות :  MusicBrainz: 5325595f-eaa5-49e2-9a7b-8d6545e1ea33
לונג שוט (סרט)

| --- | --- |

כרזת הסרט
 בימוי:  ג'ייקוב למנדולה
 שחקנים ראשיים:  טאשה בוגס   חואן קטלאן   מליסה קטלאן
 מוזיקה:  ג'יי ואדלי 
 מדינה:  ארצות הברית 
 חברה מפיצה:  נטפליקס 
 שיטת הפצה:  וידאו על פי דרישה, direct-to-video 
 הקרנת בכורה:  29 בספטמבר 2017
 משך הקרנה:  40 דק' 
 שפת הסרט:  אנגלית 
 סוגה:  סרט תיעודי 
 דף הסרט ב־IMDb
 
לונג שוט (באנגלית: Long Shot) הוא סרט דוקומנטרי אמריקאי של נטפליקס. הוא עלה לשירות ההזרמה של החברה ב-29 בספטמבר 2017.
עלילה

העלילה עוקבת אחרי חואן קטלאן, שהואשם במעשה רצח שלא ביצע, כשהאליבי שלו היה שבאותה שעה הוא היה במשחק בייסבול, דבר שעורך הדין שלו מתאמץ להוכיח.
צילומים גולמיים מצילומי פרק לעונה הרביעית של תוכנית הטלוויזיה "תרגיע" שבוצעו באצטדיון נתנו לו אליבי לזמן ביצוע הרצח וסייעו להוכיח את חפותו.
רשימת משתתפים חלקית

חואן קטלאן
מליסה קטלאן
טאשה בוגס
לארי דייוויד
לסלי דאן
אריק גאגן
מרקוס גילס
הפקה

הסרט עלה לשירות ההזרמה של נטפליקס ב-29 בספטמבר 2017. הוא פורסם עוד קודם לכן בפסטיבל הסרטים של טלורייד ב-3 בספטמבר 2017.
הערות שוליים

↑    Michael Hogan, ‏Long Shot review: a gem of a documentary explaining how Larry David's Curb Your Enthusiasm saved one man's life, The Telegraph, 29 September 2017
↑  "New Netflix True-Crime Doc Shows How 'Curb Your Enthusiasm' Saved a Man From Death Row". Thrillist. 8 ביולי 2019. {{cite web}}:  (עזרה)
↑  "'Long Shot' is a short ride through a truly amazing story". Thrillist. 8 ביולי 2019. {{cite web}}:  (עזרה)
↑  Kirsten Fleming, How ‘Curb Your Enthusiasm’ saved this man from prison, ניו יורק פוסט
כנפי האימפריה

| --- | --- |

כרזת הסדרה
 מבוסס על:  אירועים אמיתיים
 סוגה:  היסטוריה
 יוצרים:  איגור קופילוב
 כותבים:  יבגניה קונדראטייבה ולדימיר איזמאילוב איגור קופילוב ויקטוריה אלכסנדרובה
 בימוי:  איגור קופילוב
 שחקנים:  מילוש ביקוביץ' קסניה לוקיאנצ'יקובה יורי קולוקולניקוב גריגורי נקרסוב אלכסנדר בוחארוב אלכסנדר ליקוב דניל קוקין יבגני צ'פורצ'נקו יבגני אנטרופוב מיכאיל יליסייב
 ארץ מקור:  רוסיה רוסיה
 שפות:  רוסית
 מספר עונות:  1
 מספר פרקים:  12
 הפקה
 מפיק:  סרגיי טיטניקוב אינסה יורצ'נקו סרגיי שצ'גלוב
 חברת הפקה:  Trix Media
 הפצה:  הערוץ הראשון
 אתר צילומים:  מוסקבה, סנקט פטרבורג
 צלמים:  אדגר ז'מגריאן
 מוזיקה:  מקסים קושבארוב
 אורך פרק:  50 דקות
 שידור
 רשת שידור:  ערוץ 1
 פורמט (תמונה):  1080i HDTV
 תקופת שידור מקורית:  15 בנובמבר 2017 – 18 ביולי 2019
 קישורים חיצוניים
 https://www.1tv.ru/movies/krylya-imperii
 דף התוכנית ב-IMDb
כנפי האימפריה (ברוסית: Крылья империи) היא מיני-סדרת טלוויזיה ששודרה בנובמבר 2017. במקור הופקו 12 פרקים, אך הסדרה הורדה משידור לאחר ששודרו 4 פרקים בלבד בשנת 2017. ביולי 2019 הוחלט לשדר מחדש בערוץ הראשון, הפעם עם כל 12 פרקי הסדרה.
הסדרה מגוללת את קורות אהבתם של פועל נגן בללייקה, חייל צעיר במשמר הקיסרי ואריסטוקרטית על רקע אירועי מהפכת פברואר ומלחמת האזרחים ברוסיה, החל משנת 1913 ועד למרד קרונשטדט בשנת 1921.
תקציר עלילת הסדרה

שמונה שנים חלפו מאז מהפכת 1905 והמתח בחברה הרוסית גואה. אך גיבורינו חיים הרחק מהדרמה הפוליטית והחברתית המתרחשת סביבם. סופיה היא אריסטוקרטית צעירה שמוצגת בפני חצר הקיסר וכובשת את לב כולם. היא מתקרבת לאחד מחיילי המשמר הקיסרי, סרגיי קירסאנוב-דווינסקי, אך העולם סביבם קורס.
שחקנים ודמויות

קסניה לוקיאניצ'ניקובה - סופיה בקר (אב טיפוס: לריסה לייסנר)
מילוש ביקוביץ' - סרגיי קירסאנוב-דווינסקי, בוגר מכללת חיל הפרשים של הצאר ניקולאי (אב טיפוס: מיכאיל טוכאצ'בסקי)
גריגור נקרסוב - מאטוויי אוסיפוב (אב טיפוס: בוריס סבינקוב)
לובמיראס לאוציאביצ'יוס - איוואן קרלוביץ' בקר, אביה של סופיה
סרגיי זאמורב - ג'ורג' ויליאמס ביוקנן, שגריר בריטניה ברוסיה
אלכסנדר בוחארוב - ליאדוב
יורי קולוקולניקוב - מיכאיל אלכסנדרוביץ'
הערות שוליים

↑  הכל אודות גיבורי "כנפי האימפריה", דיווח באתר הערוץ הראשון
↑  Первый канал снял с эфира сериал «Крылья империи»
↑  «КРЫЛЬЯ ИМПЕРИИ» ВОЗВРАЩАЮТСЯ НА ПЕРВЫЙ КАНАЛ
↑  Первый канал представляет: масштабная историческая драма «Крылья империи»
↑  Премьера на Первом: «Крылья империи» — судьбы обычных людей на фоне революции
לוסיה צ'בוטינה

| --- | --- |

 לידה:  26 באפריל 1997 (בת 27) פטרופבלובסק-קמצ'טסקי, רוסיה 
 מוקד פעילות:  רוסיה 
 סוגה:  מוזיקת פופ 
 שפה מועדפת:  רוסית, אנגלית 
 חברת תקליטים:  RockFam 
 פרסים והוקרה:  Premiya RU.TV for Best Debut (2022)  Russian National Music Award for Song of the Year (2022) 
 פרופיל ב-IMDb
 
לוסיה צ'בוטינה (ברוסית Людмила Андреевна Чеботина;‏ נולדה ב-26 באפריל 1997) היא זמרת, כותבת שירים ושחקנית רוסייה.
ביוגרפיה

צ'בוטינה נולדה ב־26 באפריל 1997 בעיר פטרופבלובסק-קמצ'צקי שברוסיה.
בגיל 6 עברה צ׳בוטינה עם משפחתה למוסקבה.
בשנת 2015 היא הגיעה לרבע הגמר של תוכנית הטלוויזיה האוקראינית "גולוס" (הגרסה המקומית של "The Voice"). בנוסף השתתפה בתחרות הטלוויזיה ההודית Dil Hai Hindustani בה מבצעים שירים מסרטי בוליווד. היא השתתפה בתוכנית הטלוויזיה "הבמה המרכזית" בערוץ הטלוויזיה Russia-1. ובנוסף היא הוכרה כמשתתפת המסוגננת ביותר בתחרות הגל החדש 2017
יחד עם זאת לטענת מקרובה - אלכס, בביקורתו על אלבום הבכורה שלה, "הפופולריות הגיעה ללוסיה צ'בוטינה באופן בלתי צפוי לחלוטין. ערב אחד, בחורה פרסמה (צ'בוטינה), גרסת כיסוי לשיר של אריאנה גרנדה באינסטגרם, והתעוררה בבוקר וגילתה שמספר המנויים שלה גדל בחדות".
בשנים 2017–2018 עבדה עם הראפר הרוסי דוני ועם המלחין והפזמונאי אנדריי רזניקוב.
בפברואר 2019 היא הציגה לציבור את השיר שלה "Очарована тобой" - "מוקסמת ממך" (בהפקת DJ Daveed). כמו כן, בשנת 2019 בחודש אפריל, הוקלט השיר המשותף של הזמרת, "Balzam" עם הזמר המולדובני דן באלן, הפופולרי ברוסיה, באלן כתב את הלחן ובנוסף הפיק את הסרטון של השיר.
ב-11 באוקטובר 2019, צ'בוטינה הוציאה את אלבומה הראשון, שכותרתו "Безлимитная любовь" (אהבה ללא הגבלה).. ב-14 בנובמבר 2019 צ'בוטינה ערכה את הופעתה הראשונה בקריירה שלה כזמרת סולו במועדון במוסקבה בשם "מוסקבה".
ב-29 באוקטובר 2021 היא הוציאה את אלבום האולפן השני שלה, The End. הסינגל המוביל מהאלבום "Солнце Монако" (או בתעתיק לעברית "שמש מונקו"), לשיר נחלה הצלחה רבה והגיע למקום השישי ב-Apple Music ובמצעד VKontakte באמצע נובמבר, ואז הגיע למקום השני ב-Yandex Music ול-63 בטופ העולמי של Shazam ברוסיה, בנוסף על כך השיר היה הצלחה במדינות רבות ואחרות ובעיקר במדינות חבר העמים לשעבר.
בשנת 2023 יצא אלבומה השלישי.
תחביבים ותחומי עניין

צ'בוטינה מעריצה של מועדון הכדורגל דינמו מוסקבה,בנוסף על כך היא מרבה לטוס לדובאי.
הערות שוליים

1 2  "Люся Чеботина". www.muz1.tv. Музыка Первого. 2019-05-27. אורכב מ-המקור ב-2019-05-27. נבדק ב-2020-05-31.
↑  "Очарована тобой - Single by Люся Чеботина on Apple Music". ארכיון מ-2021-06-04. נבדק ב-2020-05-31.
↑  "Люся Чеботина — «Очарована тобой» (Prod. by DJ Daveed) by DJ Daveed". SoundCloud.
↑  "Люся Чеботина выпустила дебютный альбом «Безлимитная любовь»". Музолента. 12 באוקטובר 2019. ארכיון מ-2021-06-03. נבדק ב-2020-04-29. {{cite web}}:  (עזרה)
↑  "«Безлимитная любовь» (Люся Чеботина)". Apple Music. 2019-10-11. אורכב מ-המקור ב-2021-06-04. נבדק ב-2023-04-29.
↑  "Люся Чеботина разделит со всем «Безлимитную любовь» на первом сольнике". InterMedia. 2019-10-16. ארכיון מ-2021-06-03. נבדק ב-2020-04-29.
↑  "Певица Люся Чеботина рассказала о том, как начала болеть за «Динамо»". sport-express.ru (ברוסית). 2022-05-27. ארכיון מ-2022-05-27. נבדק ב-2022-05-27.
| --- | --- |
בקרת זהויות :  ISNI: 0000 0004 8288 4451  MusicBrainz: 4a38330d-56fd-484e-9601-6702bdc6ad75 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לוסיה צ'בוטינה".
לוסיה צ'בוטינה בהופעה, פסטיבל הלילות הלבנים של סנט פטרסבורג 2021
ליטאס

| --- | --- |

 משתמשים:  ליטא ליטא
 ISO 4217:  LTL
 יחידות משנה
 1/100:  סנטאס (Centas)
 מטבעות ושטרות
 שטרות בשימוש:  10,20,50,100,200,500 ליטאי.
 מטבעות בשימוש:  1, 2, 5, 10, 20, 50 סנטאס, 1, 2, 5 ליטאי
 בנק מרכזי
 בנק מרכזי:  בנק ליטא
 בנק ליטא
 → Lithuanian talonas, רובל סובייטי אירו ← 
 
ליטאס (בליטאית: Litas) היה ההילך החוקי של ליטא מאז עצמאותה ב-1991 ועד 2015. הליטאס נחלק ל-100 סנטאס (Centas). הליטאס היה המטבע של ליטא בשנות עצמאותה הראשונות בין שתי מלחמות העולם.
מטבע כסף בערך 10 ליטאס בין שתי מלחמות העולם, שעליו מוטבע דיוקנו של ויטאוטאס הגדול
הליטאס הראשון נכנס למחזור הליטאי ב-1922, והחליף את האוסטמרק והאוסטרובל הגרמניים. שער ההמרה היה 10 ליטאס לדולר. לאחר כיבוש ליטא על ידי ברית המועצות ב-1940 הוחלף הליטאס ברובל ב-1941.
מטבע הטלונאס היה שימושי מ-1991 ונעלם ב-1993. הוא הגיע בתגובה לאינפלציה כדי להחליף את הרובל.
הליטאס השני נכנס למחזור כהליך חוקי ב-1992, שנתיים לאחר עצמאות ליטא. ציפו שהליטאס יוחלף באירו ב-1 בינואר 2010, אולם בשל שער האינפלציה בליטא, המועד נדחה בחמש שנים ל-1 בינואר 2015, מועד הצטרפותה של ליטא לגוש האירו.
הערות שוליים

↑   סוכנויות הידיעות, ליטא תיהפך השבוע לחברה בגוש היורו - התושבים חוששים מהתייקרות מחירים, באתר TheMarker‏, 29 בדצמבר 2014
| מטבעות שקדמו לאירו ומטבעות נוספים של מדינות האיחוד האירופי |
| --- | --- | --- |
| מטבעות לאומיים של מדינות האיחוד שהוחלפו | שילינג אוסטרי • לירה איטלקית • פונט אירי • פרנק בלגי • מארק גרמני • גילדן הולנדי • גילדן דרום גרמני • דרכמה יוונית • פרנק לוקסמבורגי • לטס לטבי • ליטאס ליטאי • לירה מלטזית • טולר סלובני • קורונה סלובקית • פזטה ספרדית • אשקודו פורטוגלי • מרק פיני • פרנק צרפתי • לירה קפריסאית • קונה קרואטית • קרון אסטוני |  |
| מטבעות אחרים שהוחלפו | יחידת מטבע אירופית (אקו) • פרנק מונוגסקי • לירה סן מרינזית • לירת הוותיקן |  |
| מטבעות ב-ERM II | כתר דני |  |
| מטבעות אחרים שלא הוחלפו | ליש"ט בריטית • קורונה צ'כית • פורינט הונגרי • זלוטי פולני • קרונה שוודית • לב בולגרי • לאו רומני |  |
ערך זה הוא קצרמרבנושא כלכלה. אתם מוזמנים לתרום לוויקיפדיה ו.
לורנסו פרנדדס

לורנסו פרננדס (בספרדית: Lorenzo Fernandez; ‏20 במאי 1900 – 16 בנובמבר 1973) היה כדורגלן ספרדי אורוגוואי, ששיחק בעמדת הקשר אחורי.
קריירת משחק

לורנסו נולד ב-20 במאי 1900 ברדונדלה שבספרד. הוא היגר לאורוגוואי ושיחק בכמה קבוצות דרום אמריקאיות במהלך הקריירה שלו. בנבחרת אורוגוואי ערך 31 הופעות בהן כבש 4 שערים בין השנים 1925–1935. הוא זכה עימה בשלל תארים כמו מונדיאל 1930, מדליית זהב אולימפית באולימפיאדת 1928 ופעמיים בקופה אמריקה בשנים 1926 ו-1935. במשך רוב הקריירה שיחק בעמדת הקשר אחורי, אך באחד המשחקים בקופה אמריקה 1929 נגד פרו החליף בעמדתו את העמדה של חלוץ אורוגוואי, פדרו סאה, ובזכות כך כבש שלושער באותו משחק.
תארים

גביע הפדרציות האורוגוואי: 1923
אליפות אורוגוואי (4): 1928, 1929, 1932, 1935
גביע "לה טריבונה פופולר": 1932
גביע חוסה פיינדיבנה: 1929
גביע מירורחיה: 1928
גביע ריקרדו פיטאלוגה: 1928
קופה אלדאו: 1928
קופה אמריקה (2): 1926, 1935
גביע העולם: 1930
מדליית זהב אולימפית: 1928
קופה ניוטון (היה טורניר ידידות בין אורוגוואי לארגנטינה) (2): 1929, 1930
קופה ליפטון (היה טורניר ידידות בין אורוגוואי לארגנטינה) (2): 1927, 1929
יחסי החוץ של כורדיסטן העיראקית

יחסי החוץ של כורדיסטן העיראקית הם היחסים הבליטרליים בין כורדיסטן העיראקית לבין מדינות וארגונים בינלאומיים. היציבות הפוליטית והכלכלה המפותחת (יחסית לשאר עיראק) אפשרו לכורדיסטן העיראקית, המהוה ישות אוטונומית בעיראק, לנהל מדיניות חוץ עצמאית מהממשל המרכזי העיראקי.
הגוף העיקרי המנהל את יחסי החוץ של כורדיסטן העיראקית הוא המחלקה ליחסי חוץ (DFR). המטרות העיקריות של המחלקה הן להעלות את הפרופיל העולמי של כורדיסטן העיראקית, לשפר את הקשרים הבינלאומיים שלה עם ממשלות וארגונים בינלאומיים שונים, ולהציג הזדמנויות עסקיות בפני גורמים אזוריים ובינלאומיים.
חזון מדיניות החוץ של הכורדיסטן העיראקית סלל את הדרך להקמת נציגויות דיפלומטיות שונות בכורדיסטן. בסך הכל ל-30 מדינות יש נוכחות דיפלומטית בארביל, בירתה. לגופים רב לאומיים, כולל האיחוד האירופי, האו"ם, ההוועד הבין-לאומי של הצלב האדום, JIA הצלב האדום ו-KOICA יש משרדים בכורדיסטן. כורדיסטן העיראקית מחזיקה כיום נציגויות דיפלומטיות ב-14 מדינות.
כורדיסטן העיראקית חיזקה את קשריה הבינלאומיים במהלך הקואולציה הבילאומית נגד דאעש ב-2014, כשמדינות שונות שלחו סיוע לכוחות הפשמרגה שלה.
המחלקה ליחסי חוץ

כורדיסטן העיראקית הקימה את המחלקה ליחסי חוץ (DFR) בספטמבר 2006 כדי לנהל את יחסיה עם הקהילה הבינלאומית. כיום, המחלקה היא חלק בלתי נפרד מהממשלה האזורית של כורדיסטן, עם תחומי אחריות נרחבים. את המחלקה הקים שר החוץ פלאח מוסטפא בכיר, שכיהן כשר החוץ של כורדיסטן העיראקית מ-2004, ועמד בראש המחלקה עד 2019. ב-2019 הועמדה בראש המחלקה השרה סיפין דיזאי. מחלקת קשרי החוץ של כורדיסטן העיראקית מחויבת לקדם את האינטרסים של אזור כורדיסטן ואנשיו בכל הקשור ליחסים עם הקהילה הבינלאומית ובהתאם לחקיקה של האזור ולחוקת עיראק.
תחומי האחריות המרכזיים של המחלקה כוללים:
חיזוק היחסים הבילטרליים עם הקהילה הבינלאומית
קידום קשרי מסחר, השקעות, תיירות ומוסדיים
פיקוח על נציגויות כורדיסטן העיראקית בחו"ל
יצירת קשר עם הקהילה הדיפלומטית בכורדיסטן העיראקית
ארגון ביקורי משלחות פוליטיות וכלכליות בכורדיסטן העיראקית
תיאום וארגון יחסי כורדיסטן העיראקית עם משרד החוץ העיראקי ושגרירויות עיראק בחו"ל
ביצוע ותמיכה בפעילויות המעצימות את תדמיתה של כורדיסטן
תקשורת בין מוסדות כורדיסטן העיראקית הרשמיים לקהילה הבינלאומית
מתן שירותים משפטים ואימות לתושבי האזור ולאזרחיו בחו"ל